b'\n_START_ARTICLE_\nGottfried von Stra\xc3\x9fburg\n_START_SECTION_\n\xc5\xbdivljenje\n_START_PARAGRAPH_\nOd Alza\xc4\x8dana Gottfrieda je ohranjenih zelo malo virov, zato ni mo\xc5\xbene podbrobne rekonstrukcije njegovega \xc5\xbeivljenja. Najzgodnej\xc5\xa1e pomembnej\xc5\xa1e informacije poda epik Rudolf von Ems. V svojem delu Dobri Gerhart (nem. Der guote G\xc3\xaarhart) imenuje Gottfrieda kot avtorja njegovega glavnega dela Tristan ki pa je hkrati tudi vplivalo na Rudolfovo delo Dobri Gerhart. Gottfriedov Tristan, ki naj bi v fragmenti obliki romana nastal okoli leta 1210, je obdelava teme Tristan in Izolda (nem. Tristan und Isolde)._NEWLINE_Raziskave so ugotovile, da je bil Gottfried dober poznavalec dela Trivium (knjiga, ki je vzajemala znanja gramatike, retorike in dialektike), kakor tudi s takratnimi izobra\xc5\xbeenci, ter dvorsko knji\xc5\xbeevnostjo. Po vsej verjetnosti ni bil plemi\xc5\xa1kega rodu, po izobrazbi pa naj bi bil klerik. Kakor navaja besedilo v delu Tristan, je bil dejaven za svojega mecena Dietricha, ki je izhajal iz vi\xc5\xa1jega sloja Stra\xc3\x9furgov._NEWLINE_Univerzitetno izobrazbo naj bi opravil v Parizu ali Bolonji in tako razpolagal z znajnjem takratnih latinskih rokopisov. _NEWLINE_Umrl naj bi po dokon\xc4\x8danju Tristana med letoma 1210 in 1220.'